བོད་ཀྱི་འཐུས་མི་ཚོགས་པའི་འཐུས་མི་ཀྲུང་དབྱང་སྲིད་ཁྲིམས་ཨུ་ལྷན་གྱི་དྲུང་ཆེ་གཞོན་པ་ཅིང་ཧན་ཁྲའོ་ཡིས་གྲོས་ཞིབ་ནང་ཞུགས་སྐབས།ཏང་གི་ཚོགས་ཆེན་བཅོ་བརྒྱད་པ་འཚོགས་པ་ནས་བཟུང་།བོད་རང་སྐྱོང་ལྗོངས་ཀྱིས་ཏང་གི་མི་རིགས་དང་ཆོས་ལུགས་སྲིད་ཇུས་ཕྱོགས་ཡོངས་ནས་ལག་བསྟར་བྱེད་པ་དང་།རྒྱལ་གཅེས་རིང་ལུགས་དང་མི་རིགས་མཐུན་སྒྲིལ་དྲིལ་བསྒྲགས་ཀྱི་སློབ་གསོ་གཏིང་ཟབ་སྤེལ་བ།བློ་བརྟན་འགྱུར་མེད་ངང་ཁ་ཕྲལ་ལ་ངོ་རྒོལ་འཐབ་རྩོད་བྱེད་པ།དགོན་སྡེ་དོ་དམ་དང་སྤྱི་ཚོགས་བཅོས་སྐྱོང་གསར་གཏོད་དང་འཐུས་ཚང་དུ་གཏོང་བ་བཅས་བྱས་པས་སྤྱི་ཚོགས་ཧྲིལ་པོ་བརྟན་ལྷིང་སྲུང་སྐྱོང་ནུས་ལྡན་བྱུང་སྟེ་སྤྱི་ཚོགས་བརྟན་ལྷིང་ནས་ཡུན་རིང་བདེ་འཁོད་ལ་སྐུལ་འདེད་ཐེབས་ནས་མེས་རྒྱལ་གོང་བུ་གཅིག་གྱུར་དང་།རྒྱལ་ཁབ་བདེ་འཇགས།མི་རིགས་མཐུན་སྒྲིལ་བཅས་སྲུང་སྐྱོང་ལ་ལེགས་སྐྱེས་ཆེན་པོ་ཕུལ་ཡོད་ཅེས་གསུངས་པ་དང་།ཁོང་གིས་དུས་རབས་གསར་པརཧྥེང་ཆའོ་ཡུལ་གྱི་ཉམས་མྱོངལ་སློབ་སྦྱོང་བྱས་ནས་གཞི་རིམ་གྱི་འགལ་བ་དང་རྩོད་གཞི་གྲལ་བཤེར་དང་མེད་པ་བཟོ་བའི་ལམ་སྲོལ་འཐུས་སྒོ་ཚང་དུ་བཏང་ནས་ལས་ཀའི་གཙོ་གནད་གཤམ་འོག་ལ་ཕྱོགས་རྒྱུར་མུ་མཐུད་སྐུལ་འདེད་བཏང་སྟེ་ཁྲིམས་རྩོད་པ་དང་ཁྲིམས་སྐྱོང་གི་བྱང་ཚད་དང་བཅའ་ཁྲིམས་ལས་ཀའི་ཉམས་མྱོང་ལྡན་པའི་ལས་བྱེད་པ་སྡེ་ཁུལ་དང་།གྲོང་ཚོ།གྲོང་རྡལ་སོགས་གཞི་རིམ་གྱི་འཐབ་ས་དང་པོར་བཅའ་སྡོད་ལ་མངགས་ནས་གནད་དོན་ཐོན་མ་ཐག་ཐག་གཅོད་ཡང་དག་བྱེད་དགོས་པའི་གྲོས་འགོ་བཏོན་པ་རེད།